# *Üllés Nagyközség Jegyzője*

🖃 *6794 Üllés, Dorozsmai út 40.*

🕿 *62/282-122*

🖷 *62/582-050, : jegyzo@ulles.hu*



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  | | --- | | Tárgy: A szociális rászorultságtól függő pénzbeli, természetbeli ellátásokról szóló 6/2013.(III.09.)  Önkormányzati rendelet hatályon kívül helyezése, ugyanezen tárgykörben új rendelet megalkotása | | |  |  | | --- | --- | | Ügyiratszám: /2012. | Hiv. szám: | | Ügyintéző: | Melléklet: | | Ügyintéző elérhetősége: |  | | Tárgy: | | |

**Üllés Nagyközségi Képviselőtestület**

*Ü l l é s*

**Tisztelt Képviselőtestület!**

A Magyar Közlöny 91. számában jelent meg az önkormányzati segély kialakításával összefüggő törvénymódosításokról szóló 2013.évi LXXV. törvény (a továbbiakban: Tv.), melynek 5.§-a és 6.§-a értelmében a települési önkormányzat legkésőbb 2013. december 31-ig rendeletében szabályozza az önkormányzati segély megállapításának, kifizetésének, folyósításának, valamint felhasználása ellenőrzésének szabályait.

Az átmeneti segély, a temetési segély és a rendkívüli gyermekvédelmi támogatás összevonásával 2014. január 1-jétől hatályba lép egy új segélyforma, az ún. ***önkormányzati segély***. Az önkormányzati segéllyel kapcsolatos eljárás részletes szempontjai a szociális igazgatásról és szociális ellátásokról szóló 1993. évi III. törvény (a továbbiakban: Szt.) alapján kerültek kidolgozásra.

Az önkormányzati segélyre jogosultak köre az Szt. alapján elsősorban:

* akik önmaguk, illetve családjuk létfenntartásáról más módon gondoskodni nem tudnak,
* akik alkalmanként jelentkező, nem várt többletkiadások miatt anyagi segítségre szorulnak, ilyen többletkiadások különösen: betegség miatt, haláleset miatt, elemi kár bekövetkezése miatt, válsághelyzetben lévő várandós anya gyermekének megtartása érdekében, iskoláztatás biztosítása érdekében, a gyermek fogadásának előkészítéséhez, nevelésbe vett gyermek családjával kapcsolattartáshoz, gyermek családba való visszakerülésének elősegítéséhez merülhetnek fel
* akik a gyermek(ek) hátrányos helyzete miatt anyagi segítségre szorulnak.

Az önkormányzati segélyre való jogosultság differenciáltan került a rendelet-tervezetbe:

* Önkormányzati segély általános esetben akkor nyújtható, ha a kérelmező megfelel az Szt. 45 §-ában foglaltaknak, valamint a tervezetben szereplő jövedelemhatár szerint – az egy főre eső havi családi jövedelemhatár nem haladja meg az öregségi nyugdíj mindenkori legkisebb összegének 130%-át (37 050 forint), *egyedül élő* esetén annak 200 %-át 57.000 Ft-ot.
* **Temetési költségekhez való hozzájárulásként megállapított önkormányzati segély esetében a jövedelemhatár a korábbi temetési segély szintjén maradt, azaz** az egy főre számított havi jövedelem az öregségi nyugdíj mindenkori legkisebb összegének 200 %-át, egyedül élő esetén annak 250%-át nem haladja meg. Az így megállapított önkormányzati segély összege: testtemetés esetén 25.000 Ft, hamvasztásos temetés esetén 18.000 Ft.

**Ehhez felülvizsgáltam a helyben szokásos temetési költségeket a Csongrád Megyei Kegyeleti Kft. által megküldött kimutatás alapján: legolcsóbb hamvasztásos temetés 130.894 Ft, legolcsóbb testtemetés: 178.417 Ft.**

* **Önkormányzati segély megállapítása rendkívüli élethelyzet esetén**

Rendkívüli segélyben az a személy, vagy család részesíthető, aki rendkívüli élethelyzetbe kerülése miatt anyagi segítségre szorul – ebben a kategóriában a rendelet-tervezet az alábbi jövedelemhatárt szabályozza: egy főre eső havi jövedelem nem haladja meg a mindenkori öregségi nyugdíj legkisebb összegének 200 %-át.

Üllés Község Képviselőtestülete a Képviselőtestület „A szociális rászorultságtól függő pénzbeli, természetbeni ellátásokról” szóló 6/2012.(III.09.) önkormányzati rendeletében (a továbbiakban: Rendelet) az önkormányzati segélybe vont valamennyi támogatási formát (*átmeneti segély, temetési segély, rendkívüli gyermekvédelmi támogatás)* biztosította és a továbbiakban is biztosítani kívánja, ezért az Szt. 140/R.§ -ában megfogalmazott jogalkotási feladatkörének eleget téve a mellékelt rendelet-tervezet szerint teszünk javaslatot az önkormányzati segély kialakítására.

**Az önkormányzati segély kialakításával a támogatás iránti kérelem elbírálására jogosult döntéshozó kijelölése is szükséges a hatáskör átruházásával. A korábbi gyakorlatnak megfelelően, valamint a 15 napos ügyintézési határidőre tekintettel az önkormányzati segély iránti kérelem elbírálására a hatáskör gyakorlását célszerű a polgármesterre ruházni.**

ELŐZETES HATÁSVIZSGÁLATI LAP

(a jogalkotásról szóló 2010. évi CXXX. törvény 17. §-a alapján)

A tervezett jogszabály várható következményei, különösen

*I. társadalmi hatásai*: a tervezetnek társadalmi hatása: **a szociálisan rászorulók segítése**

*II. gazdasági hatásai*: a tervezetnek **gazdasági hatása nincs.**

*III. költségvetési hatásai*: **a segélyezéssel kapcsolatos költségek az önkormányzat költségvetésébe – a költségvetési lehetőségek függvényében - betervezésre kerülnek.**

*IV. környezeti következményei*: a tervezetnek **környezeti hatása nincs**.

*V. egészségi következményei*: a tervezetnek **egészségi hatása nincs.**

*VI. adminisztratív terheket befolyásoló hatásai*: **a tervezetnek jelentős adminisztratív hatása nincs. Az Üllési Polgármesteri Hivatal számára az új rendelet megalkotása egyszeri adminisztrációs munkát jelent.**

*VII. megalkotásának szükségessége*: **szükségességét** **a szociális igazgatásról és szociális ellátásokról szóló 1993. évi III. törvény változása adta, a változás 2014. január 1-jei hatályba lépése indokolta.**

*VIII. a jogalkotás elmaradásának várható következményei*: **törvényességi észrevétel**

*IX. alkalmazásához szükséges személyi, szervezeti, tárgyi és pénzügyi feltételek:* **a rendeletalkotáshoz, illetve a segélyezéssel kapcsolatos feladatok ellátásához szükséges személyi, szervezeti, tárgyi feltételek rendelkezésre állnak, pénzügyi feltételekre nincs szükség.**

Kérem a tisztelt Képviselőtestületet a mellékelt rendelet-tervezet elfogadására.

Üllés, 2013. december 5.

dr. Sugár Anita

jegyző

Üllés Nagyközségi Képviselőtestület

**…../2013. (XII.12.) önkormányzati rendelete**

**A szociális rászorultságtól függő pénzbeli, természetbeli ellátásokról.**

Üllés Nagyközség Önkormányzat képviselő-testülete az Alaptörvény 32. cikk (2) bekezdésében, a szociális igazgatásról és a szociális ellátásokról szóló 1993. évi III. tv. 1. § (2) bekezdése, 10. § (1) bekezdése 25. § (3) b) 32. § (1) bekezdés b) pontjában és (3) bekezdése, 37. § (1) bekezdés d) pontja, 37/A. § (1) és (3) bekezdése, 45. § (1) bekezdése, 47. § (2) és (2a) bekezdése, 48. § (4) bekezdése, az 50. § (3) bekezdése, a 132. § (4) bekezdés b), c), f) és g) pontjában foglalt felhatalmazás alapján az alábbi rendeletet alkotja meg a szociális rászorultságtól függő pénzbeli, természetbeli szociális ellátásokról

**1.§.**

E rendelet személyi hatálya Üllés nagyközség közigazgatási területén élő az Sztv. 3. §-ában foglalt és e rendelet 2. § alapja szerint meghatározott személyekre terjed ki.

2. §

**A pénzbeli ellátások megállapítása, kifizetése, folyósítása, ellenőrzése**

1. A szociális rászorultságtól függő pénzbeli ellátások iránti kérelmet a polgármesteri hivatal szociális irodájánál kell írásban személyesen vagy postai úton előterjeszteni.
2. Szociális rászorultság esetén a képviselőtestület által átruházott hatáskörében a polgármester:
3. Önkormányzati segélyt
4. a 3. § szerinti rendszeres szociális segélyre való jogosultságot
5. méltányossági jogcímen közgyógyellátást

állapíthat meg.

1. A megállapított szociális ellátások kifizetése a Polgármesteri Hivatal pénztáránál történik a határozat közlésével egyidejűleg megküldött tájékoztató alapján, vagy a jogosult által megadott bankszámlaszámra történő kifizetéssel.

**3. §**

**Aktív korúak ellátása**

1. Rendszeres szociális segélyre jogosult az az aktív korúak ellátására jogosult személy, aki

|  |  |
| --- | --- |
| a) | pszichiátriai betegsége, szenvedélybetegsége a közfoglalkoztatásban való részvételét akadályozza, vagy kizárja és erről szakorvosi véleményt csatol, |
| b) | gyermeket vár és ezt terhes-gondozási kiskönyvvel igazolja, vagy |
| c) | közfoglalkoztatásra irányuló munkaviszonyt azért nem létesített, mert a munkaköri alkalmassági vizsgálaton „nem alkalmas” minősítést kapott. |

1. Az (1) bekezdés szerint ellátásra jogosult az, aki a 4.§-ban foglalt együttműködési kötelezettséget vállalja.

**4. §**

**Rendszeres szociális segély**

1. Az Sztv. 37/A. § szerinti felhatalmazás alapján a rendszeres szociális segéllyel kapcsolatos együttműködési kötelezettség az alábbiak szerint valósul meg:
2. Együttműködésre kijelölt szerv: Homokháti Kistérség Többcélú Társulása Integrált Szociális és Gyermekjóléti Központ Üllési Területi Iroda (6794 Üllés, Radnai u. 22.)
3. Együttműködésre kötelezettség tartalma: a rendszeres szociális segélyben részesülő köteles az ellátás megállapításától számított 15 napon belül a Homokháti Kistérség Többcélú Társulása Integrált Szociális és Gyermekjóléti Központ Üllési Területi Iroda nyilvántartásba vétel céljából megjelenni, és a beilleszkedését segítő programról írásban megállapodást kötni, valamint az abban foglaltakat teljesíteni.
4. A beilleszkedést segítő program
5. igazodik az ellátásban részesülő személy szociális helyzetéhez, mentális állapotához,
6. előírja az egyéni képességeket fejlesztő, az életmódot formáló foglalkozáson, tanácsadáson, munkavégzésre történő felkészülési programban való részvételt
7. kiterjed a felajánlott és az iskolai végzettségének megfelelő oktatásban, képzésben történő részvételre, különösen az általános iskolai végzettség és az első szakképesítés megszerzésére
8. meghatározza, hogy a rendszeres szociális segélyben részesülő havonta egy alkalommal köteles a Homokháti Kistérség Többcélú Társulása Integrált Szociális és Gyermekjóléti Központ Üllési Területi Iroda Családsegítő- és Gyermekjóléti szolgálat családgondozójával a kapcsolatot felvenni.

(5) Az együttműködési kötelezettség megszegésének minősül, ha a segélyben részesülő (4) bekezdés d) pontjában meghatározott kapcsolatfelvételt nem teljesíti.

**5. §**

**Természetben nyújtott rendszeres szociális segély**

1. A természetben nyújtott rendszeres szociális segély összege gyermekenként a segély megállapított összegének 50 % *-a*.
2. Természetben nyújtott rendszeres szociális segély formái:
3. Erzsébet-utalvány
4. élelmiszer
5. tankönyv- és tanszervásárlás támogatása
6. tüzelősegély
7. közüzemi díj átvállalása
8. gyermekintézményi térítési díj megfizetése.

**6. §**

**Önkormányzati segély**

1. Önkormányzati segély annak állapítható meg, akinek családjában az egy főre jutó jövedelem nem haladja meg a mindenkori öregségi nyugdíj legkisebb összegének 130%-át, *egyedül élő* esetén annak 200 %-át.
2. Az önkormányzati segély összege egy évben a 20.000 Ft-ot nem haladhatja meg.

**7. §**

**Temetési költségekhez való hozzájárulásként megállapított**

**önkormányzati segély**

1. Önkormányzati segélyre való jogosultság állapítható meg azon személy részére, aki a meghalt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozó volt ugyan, de a temetési költségek viselése a saját, illetve családja létfenntartását veszélyezteti, akkor, ha az eltemettető családjában az egy főre számított havi jövedelem az öregségi nyugdíj mindenkori legkisebb összegének 200 %-át, egyedül élő esetén annak 250%-át nem haladja meg.
2. Az (1) bekezdés szerint megállapított önkormányzati segély összege: testtemetés esetén 25.000 Ft, hamvasztásos temetés esetén 18.000 Ft.
3. Az önkormányzati segély iránti kérelmet az eltemetést követő 30 napon belül kell benyújtani.

**8. §**

**Önkormányzati segély megállapítása rendkívüli élethelyzet esetén**

1. Rendkívüli segélyben az a személy, vagy család részesíthető, aki rendkívüli élethelyzetbe kerülése miatt anyagi segítségre szorul, feltéve, hogy az egy főre eső havi jövedelem nem haladja meg a mindenkori öregségi nyugdíj legkisebb összegének 200 %-át.
2. A segély összege legfeljebb a mindenkori öregségi nyugdíj legkisebb összege lehet. A segély természetbeni támogatásként is nyújtható.
3. Rendkívüli segély kamatmentes kölcsön formájában is nyújtható azon személynek, családoknak, akik (elemi kár, jelentős anyagi megterhelést okozó esemény bekövetkezése miatt) rendkívüli szükséghelyzetbe kerültek és az 1 főre jutó havi jövedelem nem haladja meg a mindenkori öregségi nyugdíj legkisebb összegének 200 %-át. A kamatmentes kölcsön összege a mindenkori öregségi nyugdíj legkisebb összegének legfeljebb háromszorosa lehet.

**9.§**

**Köztemetés**

A polgármester az eltemettetésre köteles személyt a köztemetés költségeinek megtérítése alól - ha annak megfizetése a kötelezett megélhetését súlyosan veszélyeztetné

1. 50 %-ban mentesítheti, ha a visszafizetésre kötelezett személy családjának egy főre jutó havi jövedelme nem haladja meg az öregségi nyugdíj mindenkori legkisebb összegének kétszeresét,
2. részletekben fizettetheti meg, ha a visszafizetésre kötelezett személy családjának egy főre jutó havi jövedelme nem haladja meg az öregségi nyugdíj mindenkori legkisebb összegének háromszorosát,

**11. §**

**Közgyógyellátás**

1. Közgyógyellátás jogosultsága méltányosságból annak a szociálisan rászorult személynek állapítható meg, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő esetén 200 %-át.
2. Az (1) bekezdésben foglalt méltányosság csak abban az esetben gyakorolható, ha a havi rendszeres gyógyító ellátás költségének mértéke – melyet a háziorvos által kiadott igazolás alapján az egészségbiztosítási szerv szakhatósági állásfoglalásban állapít meg – az öregségi nyugdíj mindenkori legkisebb összegének 25 %-át eléri.

**12. §**

**Záró rendelkezések**

(1)Ez a rendelet 2014. január 1-jén lép hatályba.

(2) E rendelet hatálybalépésével egyidejűleg a Képviselőtestület A szociális rászorultságtól függő pénzbeli, természetbeli ellátásokról” szóló – 6//2012. (III.09) önkormányzati rendelete, és „A gyermekjóléti támogatásról” szóló 15/1997.(XII.31.)Kt.sz. rendelete hatályát veszti.

Üllés, 2013. december

Nagy Attila Gyula dr. Sugár Anita

polgármester jegyző

**Indokolás**

A rendelet megalkotásának szükségességét az önkormányzati segély kialakításával összefüggő törvénymódosításokról szóló 2013.évi LXXV. törvény 5.§-a és 6.§-a adta:

*A települési önkormányzatnak legkésőbb 2013. december 31-ig kell megalkotnia az önkormányzati segély megállapításának, kifizetésének, folyósításának, valamint felhasználása ellenőrzésének szabályairól szóló rendeletét.*